stanford-oval/wikipedia huggingface dataset:
מטאל סלאג (סדרת משחקים)
הערות שוליים

↑  Ian Perez. "Apps y juegos". Descargoteca (בספרדית).
↑  "Behind The Voice Actors – Marco Rossi". Behind The Voice Actors. Check mark indicates BTVA has verified the entries using screenshots of credits and other confirmed sources{{cite web}}:  תחזוקה - ציטוט: postscript (link)
ירון עצמון

| --- | --- |

 לידה:  11 במאי 1973 (בן 51) פתח תקווה
 מדינה:  ישראל
 תקופת הפעילות:  מ-2000
 עיסוק:  שחקן
 מקום לימודים:  סטודיו למשחק ניסן נתיב
 פרסים והוקרה:  פרס "השחקן הטוב של שנת 2001" בפסטיבל בינלאומי להצגות ילדים חיפה  היה מועמד לפרס "השחקן הטוב בטלנובלה" – "מסך הזהב 2003"  פרס "השחקן הטוב של שנת 2004" בפסטיבל בינלאומי להצגות ילדים חיפה
 פרופיל ב-IMDb
ירון עצמון (נולד ב-11 במאי 1973) הוא שחקן ישראלי.
ביוגרפיה

עצמון נולד וגדל בפתח תקווה. בשנים 1996–1999 למד עצמון בסטודיו למשחק בסטודיו למשחק ניסן נתיב, עצמון הוא בוגר מחזור ל"ד של שנת 2000.
בשנת 2003 השתתף בטלנובלה של HOT "משחק החיים" בה גילם את דמותו של אפרים "אפי" ליכטר.
בשנת 2005 התארח בתפקיד עצמו בטלנובלה של HOT "טלנובלה בע"מ".
בשנת 2007 גילם את דמותו של חיים בסדרת הטלוויזיה של קשת "האקס המיתולוגי".
בשנת 2008 שיחק בסרט "הכתובה" בתפקיד רוברט.
ביוגרפיה > בתיאטרון

בשנת 2000 שיחק בהצגות
"גבולות" – מאת שמוליק לוי ובבימויו. בתיאטרון חיפה.
"עורלה" – מאת רשף ורגב לוי. בימוי סיגל אבין צוותא. בפסטיבל תיאטרון קצר 4.
"שמן על בד" – מאת רוני סיני ובבמויו. תיאטרון הפרינג' צוותא. הצגה זוכת פרס התיאטרון הישראלי של שנת 1999 בקטגוריית "הצגת הפרינג' הטובה".
״שמוליק חבר חדש" – מאת סיגל אבין ובבימויה. ההצגה זכתה בפרס ההצגה הטובה בפסטיבל הבינלאומי להצגות ילדים בחיפה לשנת 2000.
"בשר נע" – מאת מיטל דוהן ובבימויה. בתיאטרון תמונע
בשנת 2001 שיחק בהצגות
"דני חוטר" – מאת ענת ברזילי. בימוי שלום שמואלוב. בפסטיבל הבינלאומי להצגות ילדים בחיפה – "נאווה הפקות".
"התחזית למחר" – מאת אביב לוז. בימוי מיקי יוסף. בתיאטרון הקיבוץ.
"צו פינוי" – מאת אלי דור חיים ובבימוי. בתיאטרון הארצי לנוער.
בשנת 2002 שיחק בהצגות
"Cinema" – מאת נועה רבן ובבימויה. בתיאטרון "קרוב".
"מכתבים לאחי" – מאת יקי מחרז ובבימויו. ב"נאווה הפקות".
בשנת 2003 שיחק בהצגה "חבילה משמיים" – מאת דפנה אנגל-מחרז. בימוי משה קפטן. בתיאטרון הקיבוץ.
בשנת 2004 שיחק בהצגות
"החופש הגדול שלי" – מאת אלדד כהן. בימוי גיל צ'רנוביץ-גולן. בפסטיבל הבינלאומי להצגות ילדים בחיפה.
"חיבור מהיר" – מאת צביה הוברמן. בימוי גיל צ'רנוביץ-גולן. בתיאטרון אורנה פורת לילדים ונוער.
בשנת 2005 שיחק בהצגה "מתבגרים מתבגרים" – מאת מרים קייני. בימוי יצחק שאולי. בתיאטרון הארצי לנוער.
בשנת 2007 שיחק בהצגה ״למה אלפקה?״ מאת: אמיתי מלוא, יהב גל, ענבל לורי, מולי שולמן ויובל כהן. בתיאטרון תמונע.
ביוגרפיה > הצגות במסגרת הפקות בית הספר

"הלב POEM" – מאת נגה יתומי-רביב ובבימויה. בפסטיבל עכו בשנת 1998.
"שמן על בד" – מאת רוני סיני ובבימויו. בתפקיד "סמי הבלש".
"מהומות קיוג'ה" – מאת גולדוני. בימוי מישא לוריא. בתפקיד "טופולו".
"המשפט" – מאת קפקא. בימוי אילן תורן. בתפקיד "החוקר הראשי".
ביוגרפיה > פרסים ומועמדויות

בשנת 2001 זכה בפרס "השחקן הטוב של שנת 2001" בפסטיבל בינלאומי להצגות ילדים חיפה. על תפקידו בהצגה "דני חוטר".
בשנת 2003 היה מועמד לפרס "השחקן הטוב בטלנובלה" – "מסך הזהב 2003". על תפקידו ב"משחק החיים״ אך לא זכה.
בשנת 2004 זכה בפרס "השחקן הטוב של שנת 2004" בפסטיבל בינלאומי להצגות ילדים חיפה. על תפקידו בהצגה "החופש הגדול שלי".
כיום עצמון מלמד משחק ומעביר סדנאות בקבוצה שהקים שנקראת "ירון עצמון קבוצת אימפרוביזציה ותיאטרון".
הערות שוליים

↑  "החופש הגדול שלי" – הזוכה בפסטיבל חיפה, באתר ynet, 13 באפריל 2004
↑  למה אלפקה ?, באתר www.tmu-na.org.il
↑  השחקן הטוב ביותר בטלנובלה/אופרת סבון, באתר ynet, 14 באוקטובר 2003
משה ביגל

| --- | --- |

מימין לשמאל: הרב קלמן בר, הרב ציון לוז, הרב משה אמסלם והרב משה ביגל, בעצרת לציון יום ירושלים בישיבת מרכז הרב, ה'תשע"ה.
 לידה:  21 בפברואר 1955 (בן 69) כ"ט בשבט ה'תשט"ו
 מדינה:  ישראל 
 מקום פעילות:  מיתר
 השתייכות:  הציונות הדתית
 תחומי עיסוק:  הלכה, כשרות
 רבותיו:  הרב צבי יהודה הכהן קוק; הרב אברהם אלקנה כהנא שפירא; הרב שאול ישראלי; הרב יעקב אריאל; הרב דוב ליאור
 חיבוריו:  "לחם אבירים"; "אכול בשמחה" ועוד
 
הרב משה ביגל (נולד בכ"ט בשבט ה'תשט"ו, 21 בפברואר 1955) הוא רב היישובים מיתר וכרמית וחוקר כשרות ב"מכון לרבני יישובים" בקריית ארבע; מרבני "צהר".
תולדות חייו

נולד בשנת ה'תשט"ו לשרה יוכבד ור' גדליה דוד, ניצולי השואה מטרנסילבניה, וגדל בבני ברק. למד בישיבת היישוב החדש בתל אביב, ובאלול ה'תשל"ד החל ללמוד בישיבת מרכז הרב בירושלים, והפך לתלמידם המובהק של הרב צבי יהודה הכהן קוק, הרב אברהם אלקנה שפירא והרב שאול ישראלי. התגייס לצה"ל ושרת בחיל התותחנים, והשתחרר בדרגת סגן. לאחר נישואיו המשיך ללמוד בכולל של הישיבה ולאחר מכן עבר לימית ולמד בכולל של הישיבה במקום, שם למד אצל ראש הכולל הרב יעקב אריאל, אצלו התמחה בהוראת הלכה. הוסמך לרבנות על ידי הרבנות הראשית לישראל, וכן קיבל תעודת הוראה מטעם מכללת הרצוג. בנוסף ללימודיו בכולל, שימש כרב בית הספר הדתי בעיר.
במסגרת הסכם השלום עם מצרים ופינוי ימית, פונתה משפחתו למושב גני טל שבגוש קטיף. זמן קצר לאחר מכן נבחר לכהן כרב המושב גן אור, אך פרש מתפקידו לאחר תקופת כהונה לא ארוכה, ועבר ליישוב נווה דקלים שזה עתה הוקם. בנווה דקלים שימש כרב בית הספר "נאות קטיף". בעקבות שאלות רבות שצצו לאור החקלאות המודרנית שהתקיימה בישובי גוש קטיף, נמנה עם מייסדי "מכון התורה והארץ". כמו כן, ייסד את "המכון להסברת מפרשי התלמוד", במסגרתו הוציא את קובצי "גליונות עיון בסוגיות שבת", אשר נשלחו בדואר למנויים. בשנת תשמ"ט נבחר לכהן כרב היישוב מיתר, תפקיד בו הוא מכהן עד היום. עם הקמת היישוב כרמית בכפיפות למועצה המקומית מיתר, הפך גם לרבו.
במשך שנים רבות הרצה בתחומי יהדות וחינוך באוניברסיטת בן-גוריון בנגב ובמכללת חמדת הדרום, וכן לימד בישיבת ההסדר "לב לדעת" ("השלוחה") בשדרות, בישיבה תיכונית קריית ארבע ובמכינה הקדם-צבאית "נווה אביה" בערד.
במשך שנים ארוכות נמנה עם חוקרי "המכון לרבני יישובים" בקריית ארבע, שהיה בנשיאות הרב דוב ליאור, שגם אותו מחשיב כרבו. הוא חבר בארגון רבני צהר, במסגרתו עורך חופות רבות לזוגות חילוניים והיה חבר בוועדת הכשרות של הארגון.
נשוי להניה, בתו של הרב אברהם סילברט, מייסד וראש ישיבת בני עקיבא אהל שלמה בבאר שבע, ולהם שמונה ילדים. חתנו, הרב יוסף סוראני, הוא רב מושב נוב.
חקר הכשרות

תחום עיסוקו העיקרי של הרב ביגל הוא הכשרות, ובייחוד הכשרות בעידן המודרני והמתועש. הוא פרסם מאות מאמרים בתחום זה בבמות שונות, בעיקר בעלון "השבת" של ארגון צהר, מרצה על כך ברחבי הארץ ומשיב תשובות בטלפון ובאינטרנט. בשנים 2008–2009 היה עונה באופן קבוע על שאלות ותשובות בענייני הלכה באתר ynet. כמו כן, עורך הרב ביגל מחקרים מעשיים בתחום הכשרות.
חקר הכשרות > מחקריו וחידושיו הבולטים

למחקריו שותפים אגרונומים, ומומחים בתעשיית המזון ואנשי טכנולוגיה.
אכילת ירקות עלים ותותי שדה - בשנת תשע"ג פרסם כי ניתן לנקות ירקות עלים מחרקים בעזרת חומר הנקרא "סטרילי טבע", וכן תותי שדה. הרב דוב ליאור והרב אליהו בקשי דורון תמכו בפומבי במחקר זה. המחקר בא להציע פתרון לבעיית החרקים שיהיה זול יותר מירקות ללא חרקים ("ירק גוש קטיף").
השגחה מרחוק בעזרת מצלמות - בשנת 2010 היה שותף לפיילוט במסגרתו נתן הרב תעודת כשרות מטעם ארגון צהר למסעדה בקוסמוי, כאשר ההשגחה נעשתה באמצעות מצלמות וללא נוכחות פיזית של משגיח כשרות במקום.
בדיקת עופות ללא פתיחת הרגל - לטענתו, אין הבדלים באחוזי הטרפות בין עופות שצומת הגידים שלהם נבדק בבדיקה חיצונית לבין אלה שנבדקו על ידי פתיחת הרגל.
דעותיו

תפיסתו ההלכתית בנושא הכשרות היא, שעל הרבנות הראשית לישראל לשמש גוף כשרות המספק שירותי "כשרות כלל ישראלית" המתאימים לכלל האוכלוסייה בישראל, ללא הבדלי עדות ורמה דתית ועל כן עליה לספק כשרות ברמות הידור שונות המתאימות לכל גוני האוכלוסייה. הוא מתנגד לחומרות יתרות בתחום הכשרות, אשר אינן מתאימות לכל האוכלוסייה אלא ליחידי סגולה, ומייקרות את מחיר המזון הכשר. בשל כך, התנגד לפתיחת גוף הכשרות של ארגון צהר ולרפורמה במערך הכשרות של השר מתן כהנא.
הוא יזם תוכנית במסגרת רבני צוהר להכשרת משגיחי כשרות מורשים מטעם הרבנות הראשית, אשר יעבדו בחנויות מזון מטעם צוהר. תוכנית זו נועדה, לדבריו, לתת רוח גבית לחיזוק מערכת הכשרות הציבורית של רבנות הראשית. עם זאת, יצא חוצץ נגד גוף הכשרות של "צהר", משום שהוא מחליש לטענתו את כוחה של הרבנות הראשית.
לפני ביצוע תוכנית ההתנתקות הביע תמיכה בדעתו של הרב שפירא שיש לסרב פקודה לבצע פינוי יישובים.
מתיר כניסה בטהרה לחלק משטח הר הבית.
בשנת 2010 הצטרף למכתב רבני הערים שהביע תמיכה בדברי הרב שמואל אליהו שלא למכור או להשכיר דירות לערבים, ובשל כך נערכו הפגנות אל מול ביתו.
ספריו

אכול בשמחה- ספר מקיף ומפורט על כל ענייני הכשרות. בין הנושאים בספר: סוגי הכשרויות והגדרותיהן השונות, מאכלי נוכרים, כשרות בעלי חיים, הכשרת בשר, בשר בחלב, בשר ודגים, המכשירים במטבח המודרני והלכותיהם, מוצרי מזון מעובדים (ג'לטין, 'שרוולי' נקניקיות, פירות יבשים, מזון מיובא ועוד), חרקים במזון, אירוח אצל מי שאינו מקפיד במצוות, כשרות בשבת, לפסח, שמיטה ועוד. הספר קיבל את הסכמת הרבנים: דב ליאור, זלמן נחמיה גולדברג, אליהו בקשי דורון, יעקב אריאל ובעל שו"ת "ארחותיך למדני". בהוצאת המכון לרבני יישובים, תשע"ה, 418 עמ'.
לחם אבירים- כשרות המזון בעידן המודרני. הספר עוסק בדיני אירוח, כשרות "למהדרין", כשרות העוף ועוד. בהסכמת הרבנים אברהם אלקנה שפירא, אליהו בקשי דורון, דב ליאור ויעקב אריאל. בהוצאת המכון לרבני יישובים, תשס"ו.
בית כנסת ביישוב: מבנה ותכנון פנים- מאמר שפורסם בקובץ "מלילות" תשנ"ח, ויצא כחוברת נפרדת.
גליונות עיון בסוגיות שבת- סדרת חוברות בהלכות שבת שנשלחו בדואר למנויים.
חוברת הדרכה לשנת השמיטה לשדה ולגינות פרטיות (חוברת זו אומצה על ידי הרבנות הראשית לישראל בשמיטה תשמ"ז בתור הנהלים הרשמיים מטעמה).
הערות שוליים

↑  דביר עמר, רבנים חדשים בלשם ונוב, באתר ערוץ 7, 9 באוגוסט 2022
↑  הרב משה ביגל, הלכות מנגל, באתר ynet, 5 במאי 2008
↑  "ניקוי ירקות מחרקים" בבלוג "מובי"ל בכשרות" של הרב ביגל
↑  חנן גרינווד, הרב משה ביגל: מכון התורה והארץ ומכון כושרות פתחו נגדי במלחמה, אתר כיפה, ח' בניסן ה'תשע"ד.
↑  הרב משה ביגל, ‏ניתן לאכול תותי שדה כמו בדורות הקודמים,  באתר כיפה, 7 בינואר 2016
↑  תשובה באתר ישיבה
↑  מתוך הבלוג של הרב ביגל
↑  קובי נחשוני, יוזמה: מצלמות במקום משגיח כשרות, באתר ynet, 25 ביולי 2010
↑  העוף המודרני: צומת הגידים באתר צהר
↑    הרב משה ביגל, ‏חזרו בכם: בצהר התנהגו כמו גנבים בלילה, בעיתון מקור ראשון, 15 במרץ 2018.
↑  הרב ביגל, מומחה הכשרות של ארגון צוהר יוצא נגד הרפורמה: לא להעביר את הכשרות לגופים עסקיים ואינטרסנטים, אתר רוטר.נט, 15.9.21.
↑  אריאל הורוביץ, משגיח לא בא, מקור ראשון, מוסף "שבת", 17 בדצמבר 2012
1 2  כך פועלת מערכת הכשרות בישראל, באתר ערוץ 7, 15 באפריל 2015
↑  רבנים נוספים הצטרפו לקריאת הרב שפירא, באתר ערוץ 7, 24 באוקטובר 2004
↑  שלמה אבינר, ‏מי בעד? מי נגד? רשימת הרבנים האוסרים ומתירים עלייה להר הבית, באתר "סרוגים", 4 בפברואר 2015
↑  ועכשיו: 300 רבנים נגד דירות ערבים, באתר ‏מאקו‏, 9 בדצמבר 2010
↑  מיתר: תושבים הפגינו נגד רב היישוב שהצטרף למכתב הרבנים, באתר מפלגת חד"ש, 20 בדצמבר 2010.
↑  ביקורת על הספר של הרב יואל קטן מתוך העיתון בשבע
↑  ביקורת על הספר מתוך הבלוג 'רב צעיר'.
↑  תקציר של הספר מתוך דברי המחבר
| --- | --- |
בקרת זהויות :  NLI: 987007305740705171  ISNI: 0000 0000 6694 7249  LCCN: n2008086263  VIAF: 48708190   WorldCat (עם VIAF): 48708190
שלכת (מיצב)
הערות שוליים

↑  לפי גרסה אחרת, קדישמן המשיך את העבודה על המיזם עד שנת 2005 (מגזין סטודיו, בשדה: יש מה לראות, באתר ynet, 19 בפברואר 2006).
1 2   אברהם בלבן, "ועכשיו נמצא לך כבשה": זיכרון פגישה עם קדישמן, באתר הארץ, 24 במאי 2015.
↑  וראו גם על הפסל "העקידה II"‏ (1986-87), המוצב בכיכר הספרייה המרכזית באוניברסיטת תל אביב: ענת בסר, עקדת יצחק: התבוננות בפסלו של קדישמן, באתר "מקראנט".
↑  לדברי חוקרי האמנות גדעון עפרת, "מצבור ראשי הברזל הערופים של קדישמן – עבודה חשובה לכל הדעות – עשוי להתפרש בסימן ראשי-יצחק העקוד, או בסימן הנופלים בקרבות, או בסימן הנספים בשואה. תלוי. השואה היא בעיני המתבונן." (גדעון עופרת, העם דורש צדק אמנותי, באתר "המחסן של גדעון עפרת", 16 בנובמבר 2011).
↑  עוזי צור, "גלגולי אליל הברזל בתיאטרון-החיים", הארץ, 20 ביוני 1997.
↑  עוזי צור, ילד רע גרמניה, באתר הארץ, 11 בינואר 2006.
קוקני

דיק ואן דייק בתפקיד ברט, מנקה הארובות מן הסרט מרי פופינס (1964). ייצוג ארכיטיפי של קוקני.
סיר מייקל קיין מתראיין; הדגמה של מבטא קוקני קל
קוקני (אנגלית: Cockney) הוא כינוי המתייחס לתושביה הילידים של לונדון מן המעמדות הנמוכים ולניב בו הם מדברים.
חלותו של המושג "קוקני" איננה אחידה: בעבר הרחוק היה זה כינוי כולל לכל בני לונדון. המילה מוזכרת לראשונה ב-1520 (במשמעות של 'מפונק, חלוש'; מאותו מקור נגזרה גם קוקניה, ארץ התפנוקים) כשם גנאי מבודח שהצמידו כפריים לתושבי הבירה. מן המאה ה-19 הוגבל לבני מעמד הפועלים, ובייחוד לילידי האיסט אנד. "קוקני אמיתי" אמור להיוולד בטווח שמיעה מפעמוניה של כנסיית סנט מרי לה בו, תחום שנקבע לראשונה במילון של ג'ון מינשו מ-1617: ”קוקני או קוקסי, מתייחס אך ורק למי שבא לעולם במרחק בו ניתן להאזין לפעמוני לה בו.” שאלת הימצאותן של שכונות מסוימות בתחום האמור שנויה במחלוקת ממגוון סיבות. בין היתר, הכנסייה נהרסה פעמיים, בשרפה הגדולה של לונדון ב-1666 ובמהלך הבליץ ב-1941. מרבית השטחים מדרום לנהר התמזה שנחשבו פעם קוקניים הפכו לאזורי מגורים של המעמד הבינוני, ואילו מהגרים מהאיסט אנד פשטו לכל העברים והביאו את הווייתם עמם. כך, לדוגמה, לונדונים עניים שוכנו בדירות ממשלתיות באסקס ושימרו שם האווירה והמבטא.
ההגירה והשינויים החברתיים הפיצו את ההגייה הקוקנית האופיינית, ומאפיינים שונים שלה התמזגו בסגנון הדיבור בכל דרום-מזרח אנגליה ויצרו את מה שמכונה "אנגלית שפך התמזה" סביב שנות ה-70. מבטא זה, שאיננו נחשב מתנשא ("פוש") כהגייה המקובלת אך נהיר ויוקרתי דיו, נעשה לנפוץ ורווח מאוד. באזורי המקור, לעומת זאת, החליף מבטאם של מהגרים מהאיים הקריביים את זה הקוקני כמזוהה עם המעמד הנמוך.
בתרבות הבריטית מוצגים הקוקנים בהקשרים של עוני, המוניות, עממיות ועליזות, ולעיתים קרובות פשע או רקע מפוקפק. ייצוגים פופולריים הם מוכרת הפרחים הדלה אלייזה דוליטל מ"פיגמליון" ו"גבירתי הנאווה", והעלמה בראהמס בסדרה הקומית "מישהו מטפל בך?". כשגילמו דמויות כאלו, נטו שחקנים להשתמש במבטא קוקני מזויף ולקוי, mockney, שנעשה למושג בפני עצמו. במקביל, סר מייקל קיין סירב לוותר על מבטאו הלונדוני – גם אם בגרסה לא כבדה – כשהחל להופיע, והפך לסמל להיחלשות המחיצות החברתיות בבריטניה. ג'ייסון סטיית'האם הוא דוגמה נוכחית לשחקן מפורסם הדובר במבטא קוקני/מזרח לונדוני מרוכך.
ההגייה הקוקנית ניכרת במספר מאפיינים: דיפתונגים משוטחים לתנועות בודדות במקרים רבים ("time" קרי "טאם"); העיצור סדקי, חוכך, אטום, /h/, אינו מבוטא בראש מילה (house קרי "אאוס); עיצור מכתשי, סותם, אטום, /t/, מובלע תדיר ונהגה כעיצור סדקי, סותם, אטום (Scotland קרי "סקו'לנד"); הדיגרף th הופך ל-/f/ או /v/‏ (north קרי "נורף" ו-thin כ"פין"), הצליל th לפני תנועה (brother, mother, this) מבוטא כאות v.‏ (brove, mov-ve, vis).
הדיפתונג ai מבוטא כמו ההיגוי בעברית של המילה "מים", ולא כמקובל באנגלית סטנדרטית. למשל המילים rain, spain, מבוטאות רָאִין, סְפָּאִין, וְלֹא רֵיְן, סְפֵּיְן, וכן הלאה.
סמל מפורסם נוסף הוא העגה המתחרזת (אנ') שהייתה נהוגה באיסט אנד וסביבותיו. עגה זו מבוססת על צירופי מילים מוכרים, שאחת מהן היא המילה שאותה מבקשים להחליף בעגה, ואחת המילים האחרות מתחרזת עם הביטוי המקביל בעגה שמחליף את בת-זוגה. כך, למשל,
bubble and squeak מתחרז עם Greek, ולכן "bubble" משמעו "יווני". שילובים מתוחכמים פחות הם שימוש בצמד כולו לציון המונח המבוקש (cut and carried, המתחרז עם married, ל"נשוי") או חרוזים פשוטים וקיצורים (בריטני ספירס ל-beers, בירות).
הערות שוליים

↑  האות r אינה נשמעת, (כמקובל במבטא הבריטי הכללי).
↑   
ראו הרחבה בנוגע להיגוי הקוקני בקליפ המצורף שבקישור. 
LetThemTalkTV (2025-01-15), Can a LONDONER Teach TEXAS Girl How to Speak COCKNEY? | My un-Fair Lady, נבדק ב-2025-01-18
| --- | --- |
בקרת זהויות :  GND: 4148182-3
קורי מייקל סמית'

| --- | --- |

 לידה:  14 בנובמבר 1986 (בן 38) אוהיו, ארצות הברית 
 מדינה:  ארצות הברית 
 תקופת הפעילות:  מ-2009 
 מקום לימודים:  אוניברסיטת אוטרביין  תיכון היליארד דרבי 
 פרופיל ב-IMDb
 
קורי מייקל סמית' (באנגלית: Cory Michael Smith ; נולד ב-14 בנובמבר 1986) הוא שחקן קולנוע וטלוויזיה אמריקאי.
ביוגרפיה

סמית' גדל בקולומבוס, אוהיו, וסיים את לימודיו בתיכון היליארד דרבי בשנת 2005. היו לו שאיפות החל מלהיות פסנתרן ועד לעורך דין. בזמן לימודיו באוניברסיטת אוטרביין, הוא לוהק למחזות בהם "הסצנה", מעגל הגיר הקווקזי, מי מפחד מווירג'יניה וולף?, וטרטיף .
קריירה

בשנת 2011, סמית' שיחק בכמה הפקות תיאטרון בנין יורק. הוא שיחק בתפקיד ראשי במחזמר פנטסטיקס גם בתיאטרון Barrington Stage Company במסצ'וסטס ובתיאטרון הרפרטוארי של סנט לואיס. הוא שיחק גם במחזה Edith Can Shoot Things and Hit Them .
סמית' ערך את הופעת הבכורה שלו בברודוויי במחזה ארוחת בוקר בטיפאני ב-2013. באותה עונת תיאטרון, הוא גם כיכב באוף-ברודוויי Cock במחזה קרב תרנגולים מאת מייק ברטלט והלוויתן מאת סמואל ד. האנטר, שהוצג בבכורה עולמית במרכז דנוור לאמנויות הבמה עם בכורה בניו יורק ב- Playwrights Horizons .
סרטו העלילתי הראשון היה Camp X-Ray, שהוקרן בבכורה בפסטיבל סאנדנס 2014 בינואר. הוא הופיע בסרט אימה קצר, מזון לכלבים, בכיכובה של אמנדה סייפריד שהוצג בבכורה ב-2014. באותה שנה הופיע במיני-סדרה אוליב קיטרידג' ושנה לאחר מכן הופיע בסרט קרול .
בשנת 2014 החל לשחק בסדרת הטלוויזיה גות'האם בתור איש החידות, אדוארד ניגמה, מומחה לזיהוי פלילי במשטרת גות'אם סיטי אשר נוהג להציג את המידע כחידות ובעל פיצול אישיות, ולבסוף מתגלה כפסיכופת בשנת 2018, הוא כיכב בתפקידו הראשי הראשון בדרמה הלהט "בית העצמאית, 1985 .
בשנת 2020 החל לשחק בתפקיד ראשי בסדרת הטלוויזיה אוטופיה.
בשנת 2022 לוהק סמית' לתפקיד ראשי בסדרת הטלוויזיה "אל מעבר האוקיינוס" בהפקת נטפליקס. בסדרה שעלתה ב-7 באפריל 2023. בסדרה הוא מגלם את העיתונאי, חסיד אומות העולם, וריאן פריי.
בשנת 2023 שיחק בסרט הקולנוע הצצה ליחסים.
חיים אישיים

בראיון במרץ 2018, סמית' הצהיר שהוא קווירי .
פילמוגרפיה > קולנוע

| שנה | סרט | תַפְקִיד | הערות |
| --- | --- | --- | --- |
| 2014 | מחנה אקס-ריי | טוראי ברגן |  |
| 2015 | קרול | טומי טאקר |  |
| 2017 | Wonderstruck | וולטר |  |
| 2018 | 1985 | אדריאן לסטר |  |
| 2018 | האדם הראשון | רוג'ר בי צ'אפי |  |
| 2021 | The Same Storm | ג'רמי סולט |  |
| 2022 | Call Jane | דיקן |  |
| 2023 | הצצה ליחסים | ג'ורג'י |  |
| TBA | SNL 1975 | צ'בי צ'ייס |  |
פילמוגרפיה > טלוויזיה

| שנה | סדרה | תפקיד | הערות |
| --- | --- | --- | --- |
| 2014 | אוליב קיטרידג' | ד"ר קווין קולסון | פרק אחד |
| 2014–2019 | גות'האם | אדוארד ניגמה / רידלר | מועמד - פרס בחירת העשרה עבור נבל בסדרת טלוויזיה |
| 2020 | אוטופיה | תומאס כריסטי | תפקיד ראשי |
| 2023 | אל מעבר האוקיינוס | וריאן פריי | מיני-סדרה |
פילמוגרפיה > תיאטרון

| שנה | כותרת | תפקיד | תיאטרון |
| --- | --- | --- | --- |
| 2013 | Bright Star | בילי קיין | תיאטרון Powerhouse |
| 2013 | Cock a.k.a. The Cockfight Play | ג'ון | דיוק |
| 2013 | הלוויתן | תומאס הבכור | Playwrights Horizons |
| 2013 | The Shaggs: Philosophy of the World | קייל | Playwrights Horizons |
| 2013 | ארוחת בוקר בטיפאני | פרד | תיאטרון קורט, ברודוויי |
| 2017 | מתנקשים | לי הארווי אוסוולד | מרכז העיר ניו יורק |
פרסים ומועמדויות

| שנה | פרס | קטגוריה | עבודה | תוצאה | הערות |
| --- | --- | --- | --- | --- | --- |
| 2015 | פרסי הטלוויזיה של בחירת המבקרים | שחקן המשנה הטוב ביותר בסרט/מיני סדרה | אוליב קיטרידג' | מועמדות |  |
| 2017 | פרסי בחירת הנוער 2017 | נבל הטלוויזיה הנבחר | גות'האם | מועמדות |   |
| 2018 | פסטיבל הסרטים הבינלאומי של קווין פאלם | השחקן הטוב ביותר בסרט עלילתי | 1985 | זכייה |  |
הערות שוליים

↑  Grossberg, Michael (26 במרץ 2013). "Actor a gem in "'Tiffany's"". The Columbus Dispatch. נבדק ב-25 ביוני 2015. {{cite news}}:  (עזרה)
↑  Corvo, Kevin (27 באוגוסט 2013). "Convocation celebrates legacy of educators". Hilliard Northwest News. נבדק ב-25 ביוני 2015. {{cite news}}:  (עזרה)
↑  Ferri, Josh (2 באוגוסט 2012). "Otterbein Alum Hits Broadway in Breakfast at Tiffany's". Broadway.com. נבדק ב-9 בינואר 2015. {{cite news}}:  (עזרה)
↑  Ulmer, Meredith (6 בפברואר 2014). "Alum Hits Broadway in Breakfast at Tiffany's". Otterbein University. אורכב מ-המקור ב-15 בפברואר 2014. נבדק ב-9 בינואר 2015. {{cite news}}:  (עזרה)
↑  "Edith Can Shoot Things and Hit Them". actorstheatre.org. אורכב מ-המקור ב-26 ביוני 2015. נבדק ב-25 ביוני 2015. {{cite web}}:  (עזרה)
↑  "CORY MICHAEL SMITH". playwrightshorizons.org. נבדק ב-25 ביוני 2015. {{cite web}}:  (עזרה)
↑  "Cory Michael Smith". Broadway.com. נבדק ב-9 בינואר 2015. {{cite web}}:  (עזרה)
↑  "Cory Michael Smith". IMDb. נבדק ב-9 בינואר 2015. {{cite web}}:  (עזרה)
↑  Chan, Robert (18 בינואר 2015). "'Gotham' Star Cory Michael Smith Explains How the Riddler Will Find His 'Evil Nature'". Yahoo. נבדק ב-5 בפברואר 2015. {{cite web}}:  (עזרה)
↑  Nellie Andreeva, Deadline, Deadline, ‏1 בפברואר 2022
↑  Emily Burack, Cory Michael Smith Was Meant to Play Varian Fry, Town & Country, ‏NaN בundefined NaN
↑  Soraya Roberts, ‘May December’ Breakout Cory Michael Smith Talks About Turning The Tables on Natalie Portman, GQ, ‏30 בנובמבר 2023
↑  "The Stirring AIDS Drama Being Told in Black and White". The Daily Beast. 13 במרץ 2018. {{cite web}}:  (עזרה)
↑  "Justified, Broad City, Empire, Mom, 24, Jane The Virgin, Transparent Lead the 2015 Critics Choice Nominations". tvline.com. 6 במאי 2015. נבדק ב-8 במאי 2015. {{cite web}}:  (עזרה)
↑  "2017 Teen Choice Nominees". teenchoice.com. אורכב מ-המקור ב-17 ביולי 2017. נבדק ב-28 באפריל 2019. {{cite web}}:  (עזרה)
↑  "August's gold awards winners". Queen Palm International Film Festival. נבדק ב-28 באפריל 2019. {{cite web}}:  (עזרה)
| --- | --- |
בקרת זהויות :  GND: 1229721495  ISNI: 0000 0004 5644 8082  LCCN: no2015131212  SUDOC: 242256392  VIAF: 354144647685741197460   WorldCat (עם VIAF): 354144647685741197460
ואיאר הדמאה

| --- | --- |

 נתונים כלליים
 מייסדים:  רביב מלמד, מירי רטנר, נפתלי חייט
 תקופת הפעילות:  דצמבר 2011 – הווה (כ־13 שנים) 
 מיקום המטה:  יהוד-מונוסון 
 מנכ"ל:  רביב מלמד
 עובדים:  340 
  
 vayyar.com
 
מכ"ם על שבב לתעשיית הרכב
ואיאר הדמאה בע"מ (באנגלית: Vayyar Imaging) היא חברה פרטית ישראלית המפתחת מכ"ם-על-שבב לשלל שימושים, ובהם לתעשיית הרכב ולניטור קשישים.
היסטוריה

החברה נוסדה בדצמבר 2011 על ידי רביב מלמד, לשעבר סגן נשיא חטיבת האלחוט באינטל ישראל, המשמש כמנכ"ל החברה, מירי רטנר, לשעבר מבריזקום, ששימשה כסמנכ"ל מחקר ופיתוח, ונפתלי חייט, לשעבר המדען הראשי של אלווריון, המשמש כ-CTO. שם החברה, Vayyar, נגזר מהמילה העברית ”וַיַּרְא”. מטה החברה שוכן ביהוד-מונוסון.
החברה מפתחת מכ"ם-על-שבב, באמצעותו היא מייצרת תמונה תלת-ממדית של עצמים. בתחילת דרכה פיתחה החברה מוצר לאיתור סרטן השד, כתחליף לממוגרפיה, ובהמשך יישמה טכנולוגיה זו לשימושים נוספים. פיתוח המוצר לאיתור סרטן השד נפסק ב-2024, קודם שהושלם.
ב-2016 הכריזה החברה על Walabot DIY, המאפשר "ראייה" דרך קירות, למשל לשם איתור צינורות וחוטי חשמל החבויים בתוך הקיר.
מוצר נוסף של החברה הוא Vayyar Care, מכ"ם זעיר המאפשר זיהוי נפילות של קשישים בבתיהם. בנובמבר 2021 חתמה החברה על הסכם עם החברה הסינית Haier לייצור מוצר זה, ובדצמבר 2021 הגיעה החברה להסכם עם חברת אמזון לשילוב המוצר בשירות Alexa Together של אמזון.
מוצרים של החברה לתעשיית הרכב כוללים מכשיר למניעת שכחת ילד ברכב, שבבים למניעת התנגשות, לסיוע בחניה, לבלימה אוטונומית ועוד. באוגוסט 2021 חתמה החברה על הסכם עם חברת פיאג'ו האיטלקית, לשילוב מוצריה בקטנועים מתוצרת פיאג'ו.
בשיאה העסיקה החברה 300 עובדים, ובשנת 2024 ירד מספרם ל-140 בלבד, תוך צמצום תחומי הפעילות.
היסטוריה > גיוס הון

ב-2012 גייסה החברה הון 12 מיליון דולר. בדצמבר 2015 גייסה החברה 22 מיליון דולר.
בדצמבר 2017 גייסה החברה 45 מיליון דולר.
בנובמבר 2019 השלימה החברה גיוס של 109 מיליון דולר.
ביוני 2022 השלימה החברה גיוס של 108 מיליון דולר, לפי שווי אחרי הכסף של יותר ממיליארד דולר והפכה לחד-קרן.
בספטמבר 2024 גייסה החברה ממשקיעיה הקיימים 25 מיליון דולר, לפי שווי אחרי הכסף של 55 מיליון דולר בלבד.
הערות שוליים

↑  המופיעה למשל בפסוק ”וַיַּרְא אֱלֹהִים אֶת הָאוֹר כִּי טוֹב” (ספר בראשית, פרק א', פסוק ד')
↑  יסמין יבלונקו, Vayyar חיישני תלת-ממד ש"רואים" דרך חומרים, באתר גלובס
↑  Troy Wolverton, Wolverton: Finding smart scanners, pet products and phone service in the halls of CES, The Mercury News, January 7, 2016
↑  Vayyar קיבלה אישור שיווק בישראל לגלאי נפילות, באתר TechTime‏, 12 ביולי 2021
↑  מאיר אורבך, החיישנים של Vayyar מיהוד יסייעו לקשישים סינים לא ליפול, באתר כלכליסט, 1 בנובמבר 2021;
Vayyar מקימה עם Heiar חברה בסין לשיווק גלאי נפילות קשישים, באתר TechTime,‏ 1 בנובמבר 2021
↑  מאיר אורבך, טכנולוגיה ישראלית לזיהוי נפילות קשישים תותאם לאלקסה של אמזון, באתר כלכליסט, 7 בדצמבר 2021;
עידן בן טובים, ‏אמזון משתמשת בטכנולוגיה ישראלית כדי לשמור על סבא וסבתא שלכם, באתר Geektime‏, 8 בדצמבר 2021
↑  James Billington, Q&A: How Vayyar aims to revolutionize vehicle safety and cost with a ‘see-all’ 4D sensor, Electric & Hybrid, January 4, 2021
↑  ואיאר חשפה מכ"ם פנים-רכב בשבב העומד בדרישות Euro NCAP, באתר TechTime‏, 3 בפברואר 2021
↑  Maurizio Di Paolo Emilio, Piaggio Fast Forward and Vayyar Transform Motorbikes and Scooter Safety, EE Times Europe, August 11, 2021
1 2   אופיר דור, סגן הנשיא מאינטל, האגדה מ-81 והרדאר החדשני: מה קרה לסטארט־אפ המבטיח, באתר TheMarker‏, 31 בינואר 2025
↑  Vayyar מיהוד חושפת חיישן תלת-מימדי מהפכני, באתר TechTime‏, 15 בדצמבר 2015
↑  Vayyar גייסה 45 מיליון דולר לחיישן ה"רואה" דרך קירות, באתר TechTime‏, 17 בדצמבר 2017
↑  הגר רבט, Koch מובילה השקעה של 109 מיליון דולר ב-Vayyar הישראלית, באתר כלכליסט, 20 בנובמבר 2019
↑  מאיר אורבך, עיניים ביוניות להצלת חיים: Vayyar גייסה 108 מיליון דולר לפי שווי של כ-1.5 מיליארד דולר, באתר כלכליסט, 6 ביוני 2022;
אושרי אלקסלסי, ‏החברה הישראלית שפיתחה שבב ש"רואה" דרך קירות כבר שווה מיליארד דולר, באתר Geektime‏, 6 ביוני 2022